《鹊桥仙（周监旬会上作）》
宋代·郭应祥

六人欢笑，六姬讴唱，六博时分胜负。六家盘馔斗芳鲜，恰两月、六番相聚。

特排整整，华筵楚楚，终是不如草具。赏心乐事四时同，又管甚、落花飞絮。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。